තීරු බදු නොගෙවා මෙරටට ගෙන් වූ රුපියල් කෝටි හතර හමාරක් පමණ වටිනා විදේශ සිගරට් තොගයක් සමඟ සැකකරුවන් දෙදෙනකු මිනුවන්ගොඩ නිවසකදී අත්අඩංගුවට ගැනීමට සුරාබදු මත්ද්‍රව්‍ය නාශක අංශය පෙරේදා (14) සමත්විය.අත්අඩංගුවට ගත් සිගරට් තොගයේ ගොල්ඩ්සීල් වර්ගයේ සිගරට් ලක්ෂ 23ක් තිබුණ බව පැවසේ.සුරාබදු කොමසාරිස් ජනරාල් වසන්ත හපුආරච්චි මහතාට ලද පැමිණිල්ලකට අනුව කළ මේ වැටලීමේ දී ලංකාවේ සිටින ප්‍රධාන පෙළේ සිගරට් තොග වෙළෙදුන්ගෙන් එක් අයකු කොටුකර ගැනීමට සුරාබදු නිලධාරින් සමත් වී ඇත.චීනයේ සිට නැව් මගින් කාලයක් තිස්සේ සිගරට් ජාවාරම සිදුකොට මෙරටට ගෙන්වා මිනුවන්ගොඩ නිවසේ ගබඩාකොට ශ්‍රී ලංකාව තුළ තොග වශයෙන් බෙදාහැර ඇතැයි සැකකරුවන්ගෙන් ප්‍රශ්න කිරීමේ දී තොරතුරු අනාවරණය වී තිබේ.